CELEX: 62010CN0104
Language: el
Date: 2010-02-24 00:00:00
Title: Υπόθεση C-104/10: Αίτηση για την έκδοση προδικαστικής αποφάσεως, την οποία υπέβαλε το High Court of Ireland στις 24 Φεβρουαρίου 2010 — Patrick Kelly κατά National University of Ireland

22.5.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 134/19
            
         Αίτηση για την έκδοση προδικαστικής αποφάσεως, την οποία υπέβαλε το High Court of Ireland στις 24 Φεβρουαρίου 2010 — Patrick Kelly κατά National University of Ireland
   (Υπόθεση C-104/10)
   2010/C 134/29
   Γλώσσα διαδικασίας: η αγγλική
   
      Αιτούν δικαστήριο
   
   High Court of Ireland
   
      Διάδικοι στην υπόθεση της κύριας δίκης
   
   
      Εκκαλών: Patrick Kelly
   
      Εφεσίβλητο: National University of Ireland
   
      Προδικαστικά ερωτήματα
   
   
               1)
            
            
               Παρέχει το άρθρο 4, παράγραφος 1, της οδηγίας 97/80/ΕΚ (1) του Συμβουλίου το δικαίωμα στον αιτούντα συμμετοχή σε τμήμα επαγγελματικής εκπαίδευσης που θεωρεί ότι απορρίφθηκε η συμμετοχή του στο τμήμα διότι δεν εφαρμόστηκε στην περίπτωσή του η αρχή της ίσης μεταχειρίσεως το δικαίωμα προσβάσεως σε πληροφορίες σχετικά με τα προσόντα των άλλων υποψηφίων για το εν λόγω τμήμα και ειδικότερα των υποψηφίων που έγιναν δεκτοί στο τμήμα επαγγελματικής εκπαίδευσης, έτσι ώστε να μπορέσει ο αιτών να «παρουσιάσει ενώπιον δικαστηρίου ή άλλης αρμόδιας αρχής πραγματικά περιστατικά από τα οποία τεκμαίρεται η ύπαρξη άμεσης ή έμμεσης διάκρισης»;
            
         
               2)
            
            
               Παρέχει το άρθρο 4 της οδηγίας 76/207/ΕΟΚ (2) του Συμβουλίου στον αιτούντα συμμετοχή σε τμήμα επαγγελματικής εκπαίδευσης που θεωρεί ότι απορρίφθηκε η αίτηση συμμετοχής του στο τμήμα αυτό «βάσει των ιδίων κριτηρίων» και ότι υπέστη διάκριση «βασιζόμενη στο φύλο» το δικαίωμα να λάβει γνώση στοιχείων που έχει στην κατοχή ο παρέχων το τμήμα εκπαιδεύσεως σχετικά με τα προσόντα των άλλων υποψηφίων για το εν λόγω τμήμα και ειδικότερα των υποψηφίων που έγιναν δεκτοί σε αυτό;
            
         
               3)
            
            
               Παρέχει το άρθρο 3 της οδηγίας 2002/73/ΕΚ (3) του Συμβουλίου, που απαγορεύει «την άμεση ή έμμεση διάκριση λόγω φύλου» όσον αφορά την πρόσβαση στην επαγγελματική εκπαίδευση το δικαίωμα στον αιτούντα συμμετοχή σε τμήμα επαγγελματικής εκπαιδεύσεως που υποστηρίζει ότι υπέστη διάκριση «λόγω φύλου» όσον αφορά την πρόσβαση στην επαγγελματική εκπαίδευση, να λάβει γνώση στοιχείων που έχει στην κατοχή της ο παρέχων το τμήμα σχετικά με τα προσόντα άλλων υποψηφίων για το εν λόγω τμήμα και ειδικότερα των υποψηφίων που έγιναν δεκτοί στο τμήμα επαγγελματικής εκπαιδεύσεως;
            
         
               4)
            
            
               Διαφέρει η φύση της υποχρεώσεως του άρθρου 267, παράγραφος 3 ΣΛΕΕ σε κράτος μέλος όπου ισχύει το κατηγορητικό (κατ’ αντιδιαστολή προς το ανακριτικό) νομικό σύστημα και κατά τι;
            
         
               5)
            
            
               Επηρεάζεται το τυχόν δικαίωμα προσβάσεως σε πληροφορίες κατά τις προαναφερθείσες οδηγίες από την εφαρμογή κοινοτικών ή εθνικών διατάξεων περί εμπιστευτικότητας;
            
         
      (1)  Οδηγία 97/80/ΕΚ του Συμβουλίου, της 15ης Δεκεμβρίου 1997, σχετικά με το βάρος απόδειξης σε περιπτώσεις διακριτικής μεταχείρισης λόγω φύλου (ΕΕ L 14, σ. 6)
   
      (2)  Οδηγία 76/207/ΕΟΚ του Συμβουλίου, της 9ης Φεβρουαρίου 1976, περί της εφαρμογής της αρχής της ίσης μεταχειρίσεως ανδρών και γυναικών, όσον αφορά την πρόσβαση σε απασχόληση, την επαγγελματική εκπαίδευση και προώθηση και τις συνθήκες εργασίας (ΕΕ L 39, σ. 40)
   
      (3)  Οδηγία 2002/73/ΕΚ του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2002, για την τροποποίηση της οδηγίας 76/207/ΕΟΚ του Συμβουλίου περί της εφαρμογής της αρχής της ίσης μεταχειρίσεως ανδρών και γυναικών όσον αφορά την πρόσβαση στην απασχόληση, στην επαγγελματική εκπαίδευση και προώθηση και τις συνθήκες εργασίας (ΕΕ L 269, σ. 15)